नरेंद्र मोदी
नरेन्द्र दामोदरदास मोदी (गुजराती: નરેંદ્ર દામોદરદાસ મોદી; १७ सितम्बर १९५०) भारत क वर्तमान प्रधानमन्त्री हईं । भारत क राष्ट्रपति प्रणव मुखर्जी जी उनका के २६ मई २०१४ के भारत क प्रधानमन्त्री पद क शपथ दिवैनी। मोदी जी स्वतन्त्र भारत क १५वां प्रधानमन्त्री हईं अउरी ए पद पे आसीन होखे वाला स्वतंत्र भारत में जनमल पहिला व्यक्ति हईं।
राउर नेतृत्व में भारत क प्रमुख विपक्षी पार्टी भारतीय जनता पार्टी २०१४ क लोकसभा चुनाव लड़ल अउरी २८२ सीट जीतके अभूतपूर्व सफलता प्राप्त कइल । एगो सांसद क रूप में राउर उत्तर प्रदेश क सांस्कृतिक नगरी बनारस अउरी आपन गृहराज्य गुजरात क वड़ोदरा संसदीय क्षेत्र से चुनाव लड़नी अउरी दूनों जगह से जीत दर्ज़ कईनीं।
एकरा से पहिले राउर गुजरात राज्य क १४वां मुख्यमन्त्री रहनी। रउरा के काम की कारन गुजरात क जनता लगातार ४ बेर (२००१ से २०१४ तक) मुख्यमन्त्री चुनलस। रउआं गुजरात विश्वविद्यालय से राजनीति विज्ञान में स्नातकोत्तर डिग्री प्राप्त कइलीं आ वर्तमान समय में देश क सबसे लोकप्रिय नेता में से बाड़ीं। माइक्रो-ब्लॉगिंग साइट ट्विटर पे भी राउआँ सबसे ज्यादा फॉलोअर वाला भारतीय नेता हईं। टाइम पत्रिका द्वारा रउआं के पर्सन ऑफ़ द ईयर २०१३ क ४२ उम्मीदवारन की सूची में शामिल कइल गइल रहे।
mar_Deva bho_Deva bho_Deva bho_Deva